《青玉案 春夜怀故人》
宋代·李吕

参横月落闻街鼓。指杨柳、天边路。冷澹梨花啼玉箸。

五云芝检，八花砖影，稳上鳌头去。

吹箫台冷秦云暮。玉勒嘶风弄娇步。四雁峰前凭尺素。

壁尘香减，绮窗风静，记得题诗处。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。